Publication: Magyar Közlöny
Issue: MK-2001-122 (Year: 2001, Number: 122)
Era: 1990-2004
Section: 1973. évi I. törvény (a továbbiakban: Be.) 53. §] a bűncselekmény időpontjában egy háztartásban élő egyeneságbeli
Paragraph Index: 101

(1) A kérelmező részére a minimálbér összegétől a minimálbér tízszereséig, ezen belül is legfeljebb a bűncselekmény okozta kár mértékéig terjedő összegű egyszeri, vissza nem térítendő pénzbeli támogatás nyújtható. Az eset összes körülményeire tekintettel, különösen ha a kérelmező körülményei a további pénzbeli támogatást is indokolják, részére további, legfeljebb a minimálbér ötszöröséig terjedő összegű ismételt pénzbeli támogatás adható. Ha a bűncselekmény okozta kár a minimálbér összegét nem haladja meg, úgy a pénzbeli támogatás legfeljebb a kár mértékéig terjedhet.

Source: https://magyarkozlony.hu/hivatalos-lapok/8c4880ccf1170676256ce672d6e533688ddd4962/dokumentumok/fce0be49a3a9629ed22a330931a038d5e24c6788/letoltes